internet vaartha 130 Views
న్యూఢిల్లీ : మారుతిసుజుకి కొత్తగా విడుదల చేసిన సియాజ్‌ పరంగా లక్ష యూనిట్ల ను విక్రయించిన రికార్డు సాధించింది. దేశీయ మార్కెట్లలో సియాజ్‌కు మంచి మార్కెట్‌ లభించింది. హోండా సిటీ ఒవైపు గట్టిపోటీ ఇచ్చిన ప్పటికీ నాలుగుమీటర్లకు పైబడిన కార్లలో సియాజ్‌ మార్కెట్‌వాటా పెంచుకోగలిగిందని కంపెనీ ఎగ్జిక్యూటివ్‌ డైరెక్టర్‌ కల్సావెల్లడించారు. కంపెనీ మేనెలలో 5188 యూనిట్లు సియాజ్‌ విక్రయించింది. 3300 యూనిట్ల సిటీ ఉంది. సిటీ కేవలం 91యూనిట్లు మాత్రమేసియాజ్‌ కంటే ఎక్కువ విక్రయించింది.సిజాయ్ నెలవారీగా సగటు న 5400 యూనిట్ల చొప్పున మొదటి ఐదునెలల్లో విక్రయించినట్లు తేలింది. అలాగే హోండాసిటీ 5500యూనిట్లు విక్రయించింది. మారుతి 18వేల యూనిట్ల సిజాయ్ ను ఎగుమతి మార్కెట్లకు విడుదల చేయగలిగింది. గత ఏడాది సెప్టెంబరులోనే మారుతి హైబ్రిడ్‌ వెర్షన్‌ను విడుదల చేసింది. ఢిల్లీలో ప్రభుత్వం సరిబేసి విధానం అమలు చేసినా విద్యుత్‌, హైబ్రిడ్‌, సిఎన్‌జి కార్లకు మినహాయింపు నిచ్చింది. హైబ్రిడ్‌ టెక్నాలజీ కారు కావడంతో సియాజ్‌కు కూడా మినహాయింపునిచ్చింది. సుప్రీం కోర్టు గత ఏడాది 2000సిసికిపైబడిన వాహనాలను దేశరాజధాని రీజియన్‌లో నిషేధించడంతో మహీంద్ర, టయోటా, మెర్సిడిస్‌ వంటి కంపెనీలకు దెబ్బతగిలింది. హోండా సిటీ మాత్రం ఈ బ్యాన్‌ కిందకురాలేదు. 1500సిసి ఇంజన్‌ కావడంతో కొనుగోలు దారులు ఎక్కువగా పెట్రోలు వేరియంట్లు కొనుగోలుకు సిద్ధం అయ్యారు.